Diari Oficial de la Generalitat Valenciana


Sumari del DOGV 3051, del 06-08-1997 (1997/9457)

ORDRE de 28 de juliol de 1997 de la Conselleria de Cultura, Educació i Ciència, per la qual s'amplia el termini de presentació de sol·licituds en la convocatòria de concurs públic per a la concessió de subvencions als museus i institucions responsables de béns artístics mobles de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3051

Data del DOGV
:   06-08-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/9457


Data del document
:   28-07-1997

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 28 de juliol de 1997 de la Conselleria de Cultura, Educació i Ciència, per la qual s'amplia el termini de presentació de sol·licituds en la convocatòria de concurs públic per a la concessió de subvencions als museus i institucions responsables de béns artístics mobles de la Comunitat Valenciana.  
Havent sigut publicada el passat 10 de juliol l'Ordre de 24 de juny de 1997 de la Conselleria de Cultura, Educació i Ciència (DOGV núm. 3.032), per la qual es convoca concurs públic per a la concessió de subvencions als museus i institucions responsables de béns artístics mobles de la Comunitat Valenciana, i a la vista de la demanda, per part de possibles beneficiaris, d'informació complementària per al ple compliment de l'aportació de la documentació tècnica pertinent, es considera convenient ampliar el termini fixat en l'ordre esmentada, a l'efecte d'un millor desplegament i execució de la convocatòria.  
Per tot això, i fent ús de les facultats que em confereix l'article 35 de la Llei 5/1983, de 30 de desembre, de Govern Valencià,  
ORDENE  
Primer  
S'amplia el termini fixat en el punt primer de la base quarta de l'annex I de l'Ordre de 24 de juny de 1997 de la Conselleria de Cultura, Educació i Ciència (DOGV núm. 3.032 de 10.07.97) en quinze dies hàbils a partir de l'endemà de la publicació d'aquesta ordre en el Diari Oficial de la Generalitat Valenciana. Si el termini s'acabara un dia que, tot i no ser festiu, és inhàbil o dissabte, o els dies 24 i 31 de desembre, o qualsevol altre que reglamentàriament es declare com a tal, es consideraria prorrogat fins el primer dia hàbil següent.  
Segon  
Contra aquesta ordre, que posa fi a la via administrativa, es podrà interposar recurs contenciós administratiu en el termini de dos mesos, a comptar des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana.  
La interposició del recurs requerirà comunicar-ho prèviament a la Conselleria de Cultura, Educació i Ciència.  
Tot això de conformitat amb el que preveuen els articles 57 i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 28 de juliol de 1997  
El conseller de Cultura, Educació i Ciència  
FRANCISCO E. CAMPS ORTIZ